text: Aprovada la reforma de l'edifici de la Teneria - La Veu de l'Anoia
  El Ple d'Igualada aprova un pla econòmic financer i una modificació…
  L'Observatori Pujalt programa un agost ple d'activitats
  Portada Comarca Igualada Aprovada la reforma de l'edifici de la Teneria
  Aprovada la reforma de l'edifici de la Teneria
  El ple municipal de l'Ajuntament va aprovar aquest dimarts, per unanimitat de tots els grups polítics, el projecte de reforma de l'antic edifici de la Teneria, que en un futur acollirà la nova seu de l'Arxiu Comarcal de l'Anoia i altres usos docents com l'Escola Oficial d'Idiomes o l'Escola d'Adults.
  Segons es va indicar en el ple, les obres costaran 3,4 milions d'euros i es faran en un total de 18 mesos. Aviat es farà l'exposició pública del projecte, el període d'alegacions, i després el concurs per adjudicar finalment l'obra.
  El tinent d'alcalde de Qualitat Urbana, Jordi Pont, va indicar que la nova seu de l'arxiu "permetrà dotar de dignitat l'Arxiu Comarcal", mentre que l'edifici actual de Cal Maco, a la plaça de la Creu, es destinarà a alberg d'estudiants i del Camí de Sant Jaume, i, alhora, podria acollir un despatx institucional de la Vegueria Penedès.